**Διεξαγωγή εξετάσεων για κατάταξη πτυχιούχων στο Τμήμα Επιστημών Διατροφής και Διαιτολογίας του ΔΙΠΑΕ το Ακαδημαϊκό Έτος 2022-2023**

Οι κατατακτήριες εξετάσεις για την κατάταξη πτυχιούχων στο Τμήμα για το ακαδημαϊκό έτος 2022-23 (Απόφαση συνεδρίασης της 15ης/2022 Συνέλευσης Τμήματος), θα διεξαχθούν, ως ακολούθως:

1. **ΟΡΓΑΝΙΚΗ ΧΗΜΕΙΑ**: ΔΕΥΤΕΡΑ 05/12/2022 και ώρα 16.30 μμ, στο Αμφιθέατρο του Τμήματος Επιστημών Διατροφής και Διαιτολογίας, στην Αλεξάνδρεια Πανεπιστημιούπολη του ΔΙΠΑΕ, Σίνδος
2. **ΕΙΣΑΓΩΓΗ ΣΤΗΝ ΕΠΙΣΤΗΜΗ ΤΗΣ ΔΙΑΤΡΟΦΗΣ**: ΤΕΤΑΡΤΗ 7/12/2021 και ώρα 15.00 μμ στο Αμφιθέατρο του Τμήματος Επιστημών Διατροφής και Διαιτολογίας, στην Αλεξάνδρεια Πανεπιστημιούπολη του ΔΙΠΑΕ, Σίνδος
3. **ΒΙΟΛΟΓΙΑ ΚΥΤΤΑΡΟΥ**: ΤΡΙΤΗ 13/12/2022 και ώρα 17.00 μμ, στο Αμφιθέατρο του Τμήματος Επιστημών Διατροφής και Διαιτολογίας, στην Αλεξάνδρεια Πανεπιστημιούπολη του ΔΙΠΑΕ, Σίνδος

Δικαίωμα συμμετοχής στις εξετάσεις έχουν ΜΟΝΟ όσοι/ες υπέβαλαν αίτηση με τα απαιτούμενα δικαιολογητικά κατά την τεθείσα προθεσμία (1-15/11/2022).

Υπενθυμίζεται στους υποψηφίους ότι, σύμφωνα με την υπουργική απόφαση Φ1/192329/Β3, αρ. φύλ. 3185, 16-12-2013, υποχρεούνται να προσέλθουν την πρώτη ημέρα στον χώρο των εξετάσεων μία (1) ώρα νωρίτερα. Τις υπόλοιπες ημέρες υποχρεούνται να προσέλθουν μισή ώρα (30 λεπτά) νωρίτερα.

**Οδηγίες για υποψήφιους/ες**

Σύμφωνα με το άρθρο 2 της Υπουργικής Απόφασης Φ1/192329/Β3/13.12.2013 του ΥΠΠΕΘ:

1. Για την εξακρίβωση της ταυτότητας κάθε υποψηφίου/ας προσκομίζεται από αυτόν/ήν δελτίο αστυνομικής ταυτότητας ή άλλο επίσημο δημόσιο έγγραφο πιστοποίησης της ταυτότητάς του/της.
2. Κατά την πρώτη ημέρα των εξετάσεων οι υποψήφιοι/ες υποχρεούνται να βρίσκονται στο χώρο των εξετάσεων μία (1) ώρα νωρίτερα. Τις υπόλοιπες ημέρες, υποχρεούνται να προσέρχονται μισή ώρα (30 λεπτά) νωρίτερα.
3. Χρωματιστά μελάνια, εκτός του μπλε και του μαύρου, και οποιοδήποτε άλλο στοιχείο αναγνώρισης στο γραπτό δοκίμιο αποκλείουν το γραπτό από τη βαθμολόγηση.
4. Κάθε υποψήφιος/α που εγκαταλείπει την αίθουσα παραδίδει το γραπτό του/της και δεν έχει δικαίωμα να επανέλθει για τη συνέχιση της εξέτασης. Κατ’ εξαίρεση, μόνο για λόγους υγείας επιτρέπεται ολιγόλεπτη εγκατάλειψη της αίθουσας και μόνο με τη συνοδεία επιτηρητή.
5. Δεν επιτρέπεται να εισέλθει ο/η υποψήφιος/α στην αίθουσα των εξετάσεων έχοντας μαζί του/της βιβλία, τετράδια, σημειώματα ή άλλα αντικείμενα εκτός από αυτά που επιτρέπονται σύμφωνα με τις οδηγίες της Επιτροπής Κατατάξεων. Σε αυτόν/ήν που αρνείται να παραδώσει τα απαγορευμένα αντικείμενα, ο/η επιτηρητής/τρια που ελέγχει την προσέλευση των υποψηφίων απαγορεύει την είσοδο. Ο/η εξεταζόμενος/η που έχει μαζί του σημειώσεις σχετικές με το εξεταζόμενο μάθημα ή αντικείμενο άλλο από αυτά που επιτρέπονται ή αντιγράφει ή αποπειράται να αντιγράψει ή χρησιμοποιεί κάθε είδους μέσο υποκλοπής ή συνεργεί στην τέλεση τέτοιων πράξεων αποκλείεται εντελώς από τις εξετάσεις του συγκεκριμένου μαθήματος. Σε περίπτωση που ο/η υποψήφιος/α αναγράφει στο δοκίμιο απρεπείς εκφράσεις, το δοκίμιό του/της αποκλείεται από τη διαδικασία βαθμολόγησης. Σε κάθε περίπτωση δεν επιτρέπεται οι υποψήφιοι/ες να φέρουν μαζί τους κινητά τηλέφωνα ή ηλεκτρονικές συσκευές οποιασδήποτε μορφής. Ο/η υποψήφιος/α που δολιεύει με οποιοδήποτε τρόπο ή εμποδίζει με ανυπακοή ή αταξία την ομαλή διεξαγωγή των εξετάσεων αποκλείεται από την περαιτέρω εξέταση στο συγκεκριμένο μάθημα.
6. Στο γραπτό δοκίμιο, οι ενδείξεις με τα ατομικά στοιχεία του/της υποψηφίου/ας ελέγχονται από τους επιτηρητές και καλύπτονται από τον/την ίδιο/α τον/την υποψήφιο/α με την ευθύνη των επιτηρητών/τριών κατά τρόπο απόλυτο και αδιαφανή, την ώρα που παραδίδεται κάθε γραπτό δοκίμιο